Socialinė žiniasklaida

Socialinė žiniasklaida – internetinis turinys, kurį interneto naudotojai kuria naudodamiesi lengvai prieinamomis technologijomis, leidžiančiomis paprastai sukurti, patalpinti ir paskleisti informaciją (tekstą, nuotraukas, vaizdo įrašus ir kt.). Tinklaraščiai, mikrotinklaraščiai, socialiniai tinklai, diskusijų forumai, bendruomeniški projektai („Vikipedija“, „Fandom“, kt. viki projektai), priskiriami prie tokio pobūdžio turinio (tame tarpe ir naujosios medijos interaktyvūs elementai). Virtualūs pasauliai (pavyzdžiui, „Second Life“) ir daugelio žaidėjų interneto žaidimai taip pat gali būti įtraukti į socialinės medijos kategoriją.

Socialiniai tinklai ir programėlės 

Didesni socialiniai tinklai bei pokalbių ir žinučių programėlės pateikia bent kartą per mėnesį prisijungiančių vartotojų () skaičių, tačiau vis dažniau skelbiamas bent kartą per dieną prisijungiančių vartotojų () skaičius. Kiti nišiniai tinklai bei programėlės pateikia tik unikalių lankytojų arba prisiregistravusių naudotojų skaičių, nes paprasčiausia jų daug ir neturi.

Socialiniai tinklai 

 „500px“ – tinklas, kuris aplanko 20 mln. lankytojų per mėnesį.
 „Facebook“ – tinklas, 2020 m. liepos mėn. duomenimis turintis 2,7 mlrd. vartotojų, kurie prisijungia bent kartą per mėnesį.
 „Instagram“ – „Facebook“ bendrovės tinklas, 2020 m. liepos mėn. duomenimis turintis daugiau nei 1,15 mlrd. aktyvių vartotojų, iš kurių 500 mln. prisijungia kasdien.
 „LinkedIn“ – „Microsoft“ bendrovės profesinis tinklas, turintis 100 mln. aktyvių vartotojų (prisijungiančių bent kartą per mėnesį).
 „Meetup“ – tinklas, padedantis atrasti netoliese esančius bendraminčius ir lengvai surengti susitikimus.
 „Odnoklassniki“ – tinklas, 2018 m. sausio mėn. duomenimis turėjo 330 mln. vartotojų. Kas dieną prisijungia 18 mln. vartotojų.
 „Pinterest“ – tinklas, turintis daugiau nei 416 mln. bent kartą per mėnesį prisijungiančių vartotojų.
 „Qzone“ – tinklas, per mėnesį turintis 517 mln. aktyvių vartotojų (2020 m. spalio mėn.).
 „Reddit“ – tinklas, 2020 m. liepos mėn. duomenimis turintis 430 mln. vartotojų.
 „ResearchGate“ – mokslinis tinklas, kuris turi 10 mln. prisiregistravusių akademikų.
 „SoundCloud“ – tinklas, kurį aplanko daugiau nei 350 mln. lankytojų per mėnesį.
 „Strava“ – sporto programėlė, turinti milijonus prisiregistravusių vartotojų.
 „TikTok“ – tinklas, 2020 m. duomenimis turintis 1 mlrd. vartotojų. 
 „Tinder“ – pažinčių programėlė, turinti 10 mln. kasdien prisijungiančių vartotojų, kuri priklauso „Match“ bendrovei.
 „Twitter“ – tinklas, turintis daugiau nei 340 mln. aktyvių vartotojų, iš kurių 186 mln. prisijungia kasdien, į parą persiunčiama 500 mln. žinučių (2020 m. spalio mėn.).
 „Vimeo“ – tinklas, kurį aplanko 200 mln. lankytojų per mėnesį.
 „VKontakte“ – tinklas, 2020 m. duomenimis, turi daugiau nei 625 mln. vartotojų, iš kurių 30 mln. pasijungia kas dieną.
 „YouTube“ – „Google“ bendrovės tinklas, kurį aplanko daugiau nei 2 mlrd. vartotojų per mėnesį.

Interneto telefonijos ir žinučių programėlės 
 „Facebook Messenger“ – „Facebook“ bendrovės nemokamų žinučių ir pokalbių programėlė, turinti 1,3 mlrd. kas mėnesį prisijungiančių vartotojų.
 „Skype“ – „Microsoft“ bendrovės žinučių ir pokalbių programėlė, turinti 660 mln. registruotų vartotojų ir 300 mln. kas mėnesį prisijungiančių vartotojų.
 „Snapchat“ – programėlė, turinti 433 mln. kas mėnesį prisijungiančių naudotojų.
 „Telegram“ – žinučių ir pokalbių programėlė, turi daugiau nei 500 mln. kas mėnesį prisijungiančių vartotojų.
 „Tencent QQ“ – žinučių ir pokalbių programėlė, turinti daugiau nei 648 mln. kas mėnesį prisijungiančių vartotojų.
 „Viber“ – žinučių ir pokalbių programėlė, turinti 800 mln. registruotų vartotojų ir 260 mln. kas mėnesį prisijungiančių vartotojų.
 „WeChat“ – žinučių ir pokalbių programėlė, turinti daugiau nei 1,206 mlrd. kas mėnesį prisijungiančių vartotojų.
 „WhatsApp“ –  „Facebook“ bendrovės nemokamų tekstinių pranešimų ir pokalbių programėlė, turinti daugiau nei 2 mlrd. kas mėnesį prisijungiančių vartotojų.

Tinklaraščių platformos 
 „Blogger“ – nemokama „Google“ bendrovės tinklaraščių prieglobas platforma.
 „Exposure“ – pusiau mokama (nemokamai skelbti galima tik pirmas tris istorijas) turinio valdymo sistema.
 „LiveJournal“ –  tiek nemokamas, tiek mokamas internetinių dienoraščių ir tinklaraščių puslapis.
 „Medium“ – nemokama tinklaraščių prieglobas platforma.
 „Squarespace“ – mokama turinio valdymo sistema.
 „Tumblr“ – nemokama „Automattic“ bendrovės tinklaraščių prieglobos platforma.
 „Wix“ – pusiau mokama turinio valdymo sistema.
 „WordPress“ – „Automattic“ bendrovės tiek mokama, tiek nemokama turinio valdymo sistema.

Šaltiniai 

žiniasklaida